Document ID: /roh_data/filtered/fineweb-2-filterrobots_roh.jsonl.gz/72162

La festa da musica Parc Ela è stà in success. Prest 400 scolars da las scolas d'Alvra e Surses e da la scola da musica Grischun Central han grazia a l'uniun Parc Ela gì la pussaivladad da sa preschentar sin ina da las trais tribunas. Sper ils pli giuvens èn era las diversas societads da musica e diversas furmaziuns da musica popularas e capellas sa preschentadas. Giuven e vegl ha gudì ils divers concerts e la bell'aura da stad. Sper las diversas furmaziuns èn ils visitaders er vegnì divertids cun divers stils da musica. Las scolas d'Alvra e Surses han l'emna passada gì in emna da project cun il focus musica e chant cun il punct culminant la festa da musica Parc Ela.
Ina sfida per il futur da las societads instrumentalas
Claudio Steier, il manader da la scola da musica Grischun Central, observescha sco avant 25 onns er ussa in regress da l'interess dals giuvens e da las giuvnas da far il pass da la scola da musica vi en ina societad da musica.
Per la societad da Ferrera vegn tut memia tard – la societad è vegnida schliada avant paucs dis. Cun paucs musicists e muscisitas han era da cumbatter las societads da Filisur e Bravuogn.